CELEX: 62014TN0241
Language: hr
Date: 2014-04-22 00:00:00
Title: Predmet T-241/14 P: Žalba koju su 22. travnja 2014 , podnijeli Jean-Pierre Bodson i dr. protiv presude Službeničkog suda od 12. veljače 2014. u predmetu F-83/12, Bodson i dr. protiv EIB-a

14.7.2014   
            
            
               HR
            
            
               Službeni list Europske unije
            
            
               C 223/18
            
         Žalba koju su 22. travnja 2014, podnijeli Jean-Pierre Bodson i dr. protiv presude Službeničkog suda od 12. veljače 2014. u predmetu F-83/12, Bodson i dr. protiv EIB-a
   (Predmet T-241/14 P)
   2014/C 223/23
   Jezik postupka: francuski
   
      Stranke
   
   
      Žalitelji: Jean-Pierre Bodson (Luxembourg, Luksemburg); Dalila Bundy (Cosnes-et-Romain, Francuska); Didier Dulieu (Roussy-le-Village, Francuska); Marie-Christel Heger (Nospelt, Luksemburg); Evangelos Kourgias (Senningerberg, Luksemburg); Manuel Sutil (Luksemburg); Patrick Vanhoudt (Gonderange, Luksemburg); i Henry von Blumenthal (Bergem, Luksemburg) (zastupnik: L. Levi, odvjetnik)
   
      Druga stranka u postupku: Europska investicijska banka
   
      Žalbeni zahtjev
   
   Žalitelji od Općeg suda zahtijevaju da:
   
               —
            
            
               ukine presudu Službeničkog suda od 12. veljače 2014. u predmetu F-83/12;
            
         
               —
            
            
               posljedično, usvoji zahtjeve tužitelja iz prvostupanjskog postupka te prema tome,
               
                           —
                        
                        
                           poništi odluke o primjeni na tužitelje nagradnog dodatka, u skladu s novim sustavom ocjenjivanja radnog učinka kakav proizlazi iz odluke upravnog vijeća od 14. prosinca 2010. i odluka upravnog odbora od 9. studenoga 2010. i 16. studenoga 2011., pojedinačna odluka o primjeni sadržana je u izvatku iz travnja 2012., s čijim sadržajem su se zainteresirane osobe upoznale najranije 22. travnja 2012.;
                        
                     
                           —
                        
                        
                           prema tome,
                           
                                       —
                                    
                                    
                                       naloži tuženiku plaćanje razlike u plaćama koja proizlazi iz odluke upravnog vijeća od 14. prosinca 2010. i odluka od 9. studenoga 2010. i 16. studenoga 2011. u odnosu na primjenu prijašnjeg režima bonusa; tu razliku u plaćama treba uvećati za iznos zateznih kamata počevši od 22. travnja 2012. do potpunog namirenja, u visini stope EIB-a uvećane za 3 postotna poena;
                                    
                                 
                                       —
                                    
                                    
                                       naloži tuženiku plaćanje naknade štete zbog štete pretrpljene uslijed gubitka kupovne moći, s tim da visinu te štete treba odrediti primjenom načela ex aequo et bono, te da mu privremeno naloži plaćanje 1,5 % mjesečne plaće svakog žalitelja;
                                    
                                 
                     
                           —
                        
                        
                           ako je potrebno, u slučaju da ih tuženik ne podnese sam, određivanjem mjera upravljanja postupkom drugu stranku pozove da dostavi sljedeće dokumente:
                           
                                       —
                                    
                                    
                                       zapisnik sa sastanka upravnog odbora EIB-a od 13. prosinca 2011.;
                                    
                                 
                                       —
                                    
                                    
                                       nacrte koje je sastavio Odjel za upravljanje ljudskim potencijalima s datumom 22. lipnjem 2011. (RH/P&O/2011-119), 20. listopadom 2011 (RH/P&O/2011-74) i 25. siječnjem 2012.;
                                    
                                 
                     
                           —
                        
                        
                           naloži tuženiku snošenje svih troškova;
                        
                     
         
               —
            
            
               naloži tuženiku snošenje svih troškova prvostupanjskog i drugostupanjskog postupka.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističu pet žalbenih razloga.
   
               1.
            
            
               Prvi žalbeni razlog odnosi se na nepravilnost u postupku time što je Službenički sud odbio odrediti mjere upravljanja postupkom koje su tužitelji zatražili.
            
         
               2.
            
            
               Drugi žalbeni razlog odnosi se na povredu razlikovanja između ugovornog radnog odnosa i radnog odnosa koji uređuju odredbe Pravilnika, povredu temeljnih uvjeta radnog odnosa, povredu pravne kvalifikacije Memoranduma o razumijevanju, iskrivljavanje podataka iz spisa i povredu suda koja se odnosi na obvezu obrazlaganja.
            
         
               3.
            
            
               Treći žalbeni razlog odnosi se na povredu stečenih prava i legitimnih očekivanja, kao i povredu obveze obrazlaganja.
            
         
               4.
            
            
               Četvrti žalbeni razlog odnosi se na povredu načelâ pravne sigurnosti, zabrane retroaktivnosti i predvidljivosti, kao i na povredu dužnosti skrbi o zaposlenicima i povredu obveze obrazlaganja.
            
         
               5.
            
            
               Peti žalbeni razlog odnosi se na povredu nadzora nad postojanjem očite pogreške u ocjeni i iskrivljavanju podataka iz spisa.